[{"text_idx": "#000000", "text": "Lume ja ku\u0308lmade ilmade tulekuga on suurenenud liikluso\u0303nnetuste to\u0303ena\u0308osus. Eksperdid soovitavad olla ettevaatlikumad teedel, millede olukord vo\u0303ib olenevalt asustatud kohtadest oluliselt erineda."}, {"text_idx": "#000001", "text": "Ida-Virumaa riigimaanteede hooldusspetsialist Andrei Jers\u030covi so\u0303nul mo\u0303jutavad teekatte seisukorda suuresti la\u0308hedal asuvad metsad ja veekogud."}, {"text_idx": "#000002", "text": "\u2013 Kuni pole ja\u0308a\u0308tunud Peipsi on suur ja\u0308a\u0308vihma to\u0303ena\u0308osus, mis loetud minutitega vo\u0303ib muuta tee to\u0303eliseks liuva\u0308ljaks. Sellised sademed tekivad spontaanselt ja neid on u\u0308sna raske ennustada. Just hiljuti toimus ja\u0308a\u0308vihma to\u0303ttu mitu rasket o\u0303nnetust, milles o\u0303nneks inimohvreid ei olnud ning kannatada said vaid so\u0303idukid. Meie ka\u0308sutuses olev seiresu\u0308steem vo\u0303imaldab kiiresti reageerida teede olukorra muutustele, kuid temperatuuri muutuste ajal, nagu hiljuti ta\u0308heldati (-10 kuni +1 kraadini), on suur oht teekatte ja\u0308a\u0308tumiseks. Looduslike sademete tagaja\u0308rgede likvideerimiseks vo\u0303ib kuluda umbes kaks tundi, kuid neis kohtades on liiklusvoog u\u0308sna tihe, misto\u0303ttu on maksimaalne keskendumine roolis peamine ohutuse tagatis."}, {"text_idx": "#000003", "text": "Spetsialist paneb ko\u0303ikidele liiklejatele su\u0308damele olla teedel a\u0308a\u0308rmiselt ettevaatlik, hoidke distantsi ja valige ilmastikuoludele vastav piirkiirus, mitte suurim lubatud kiirus. La\u0308hiajal on su\u0308noptikute prognooside ja\u0308rgi oodata muutlikku ilma ning ja\u0308rsud temperatuuri langused vo\u0303ivad kesta kuni kalendritalve saabumiseni."}, {"text_idx": "#000004", "text": "\u2013 Teid hooldavatele ettevo\u0303tetele on seatud ko\u0303rged no\u0303uded. Need on peateed ja suuremaid linnu u\u0308hendavad magistraalu\u0308hendused, aga ka olulised taristu punktid \u2013 sadamad, piiripunktid. Sellised teed meie regioonis on heas seisukorras, seega tasub talvel marsruut planeerida nendel teedel, need on ko\u0303ige turvalisemad."}, {"text_idx": "#000005", "text": "U\u0308heks ohtlikuks teelo\u0303iguks Ida-Virumaal on ja\u0308rsk kurv Rannapungerja piirkonnas Jo\u0303hvi-Tartu-Valga maanteel. La\u0308hedal on jo\u0303gi, ja\u0308rv ja mets, mis aitab kaasa udu ja suure hulga kaste tekkele, mis talvel vo\u0303ib kaasa tuua teekatte ja\u0308rsu ja\u0308a\u0308tumise, \u2013 u\u0308tles Andrei Jers\u030cov. Ta ro\u0303hutas, et autojuhid peaksid po\u0308o\u0308rama erilist ta\u0308helepanu avatud teelo\u0303ikudele, eriti sildadele ja viaduktidele."}]